**LĒMUMS**

Liepājā

|  |  |
| --- | --- |
| 2021.gada 11.novembrī | Nr.422/15  (prot. Nr.15, 17.§) |

Par lokālplānojuma, kas groza Liepājas pilsētas

teritorijas plānojumu zemesgabalam Krūmu ielā 39,

Liepājā, un saistošo noteikumu apstiprināšanu

Pamatojoties uz Teritorijas attīstības plānošanas likuma 12.panta pirmo daļu un 25.pantu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 88.1.apakšpunktu un 91.punktu, ievērojot Liepājas pilsētas domes 2021.gada 18.marta lēmumu Nr.97/3 “Par lokālplānojuma, kas groza Liepājas pilsētas teritorijas plānojumu zemesgabaliem Krūmu ielā 39, Liepājā, izstrādes uzsākšanu, darba uzdevuma apstiprināšanu", Liepājas valstspilsētas pašvaldības domes 2021.gada 16.septembra lēmumu Nr.346/11 “Par lokālplānojuma redakcijas nodošanu publiskajai apspriešanai un institūciju atzinumu saņemšanai”, individuālā komersanta “Plānošanas eksperti” 2021.gada 27.oktobra iesniegumu Nr.PE 10-21/2e “Par lokālplānojuma virzīšanu apstiprināšanai” un izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Apstiprināt lokālplānojuma, kas groza Liepājas pilsētas teritorijas plānojumu zemesgabalam Krūmu ielā 39, Liepājā, redakciju, turpmāk - Lokālplānojums (pielikumā).

2. Apstiprināt Liepājas valstspilsētas pašvaldības domes 2021.gada 11.novembra saistošos noteikumus Nr.21 “Par lokālplānojuma, kas groza Liepājas pilsētas teritorijas plānojumu zemesgabalam Krūmu ielā 39, Liepājā, apstiprināšanu”.

3. Uzdot Lokālplānojuma izstrādes vadītājam Uģim Kauguram:

3.1. piecu darba dienu laikā pēc šī lēmuma spēkā stāšanās, ievietot lēmumu par lokālplānojuma apstiprināšanu Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.2. divu nedēļu laikā publicēt paziņojumu par saistošo noteikumu pieņemšanu oficiālajā izdevumā “Latvijas Vēstnesis”, vietējā laikrakstā “Kurzemes vārds”, Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.3. divu nedēļu laikā apstiprināto Lokālplānojumu un saistošos noteikumus ievietot Liepājas valstspilsētas pašvaldības tīmekļa vietnē.

4. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Liepājas pilsētas būvvaldei, Nekustamā īpašuma pārvaldei, IK “Plānošanas eksperti”, SIA “Rameka” | |